ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧୦୦ ପଦକ - ଏସୀୟ କ୍ରୀଡାରେ ଭାରତ ପାଇଁ ଏକ ମହତ୍ତ୍ୱପୂର୍ଣ୍ଣ ସଫଳତା : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ୧୦ ତାରିଖ ଦିନ ଏସୀୟ କ୍ରୀଡାରେ ଭାଗନେଇଥିବା ଦଳକୁ ଆତିଥେୟତା ପ୍ରଦାନ କରିବେ ଏବଂ ସେମାନଙ୍କ ସହିତ ଆଲୋଚନା କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଆମ କ୍ରାଡାବିତ୍ ମାନେ ଏସୀୟ କ୍ରୀଡାରେ ୧୦୦ ପଦକର ମାଇଲଖୁଣ୍ଟ ଅତିକ୍ରମ କରିଥିବାରୁ ଦେଶ ଆନନ୍ଦିତ ହୋଇଛି ।
୧୦ ଅକ୍ଟୋବରରେ ପ୍ରଧାନମନ୍ତ୍ରୀ ସେମାନଙ୍କୁ ଆତିଥେୟତା ପ୍ରଦାନ କରିବେ ଏବଂ ସେମାନଙ୍କ ସହିତ ଆଲୋଚନା କରିବେ ।
ଶ୍ରୀ ନରେନ୍ଦ୍ର ମୋଦୀ X ରେ ପୋଷ୍ଟ କରିଛନ୍ତି:
ଏସୀୟ କ୍ରୀଡାରେ ଭାରତ ପାଇଁ ଏକ ମହତ୍ତ୍ୱପୂର୍ଣ୍ଣ ସଫଳତା!
ଭାରତର ଲୋକମାନେ ଏହି କଥାକୁ ନେଇ ଆନନ୍ଦିତ ଯେ ଆମେ ୧୦୦ ପଦକ ବିଶିଷ୍ଟ ଏକ ଉଲ୍ଲେଖନୀୟ ମାଇଲଖୁଣ୍ଟରେ ପହଞ୍ଚିଛୁ ।
ଆମର ଅଦ୍ଭୁତ କ୍ରୀଡାବିତ୍ ମାନଙ୍କୁ ମୁଁ ମୋର ହୃଦୟରୁ ଅଭିନନ୍ଦନ ଜଣାଉଛି ଯେଉଁ ମାନଙ୍କର ଉଦ୍ୟମ ପାଇଁ ଭାରତ ଏହି ଐତିହାସିକ ମାଇଲଖୁଣ୍ଟକୁ ଛୁଇଁଛି ।
ପ୍ରତ୍ୟେକ ଆଶ୍ଚର୍ଯ୍ୟଜନକ ପ୍ରଦର୍ଶନ ଇତିହାସ ସୃଷ୍ଟି କରିଛି ଏବଂ ଆମ ହୃଦୟକୁ ଗର୍ବରେ ପରିପୂର୍ଣ୍ଣ କରିଛି ।
ମୁଁ ୧୦ ତାରିଖରେ ଆମର ଏସୀୟ କ୍ରୀଡାରେ ଭାଗନେଇଥିବା ଦଳକୁ ଆତିଥେୟତା ପ୍ରଦାନ କରିବା ଏବଂ ସେମାନଙ୍କ ସହିତ ଆଲୋଚନା କରିବାକୁ ଉତ୍ସାହିତ ଅଛି ।
କ୍ୟାବିନେଟ
ଭାରତ ଓ ଲକ୍ସେମ୍ବର୍ଗ ମଧ୍ୟରେ ସେବୀର ଦ୍ଵିପାକ୍ଷିକ ବୁଝାମଣା ସମ୍ବନ୍ଧ ପ୍ରସ୍ତାବକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ସେବୀ  ଓ ଲକ୍ସେମ୍ବର୍ଗର Financial and Commission de Surveillance du Secteur Financier  ମଧ୍ୟରେ ଦ୍ଵିପାକ୍ଷିକ ବୁଝାମଣାପତ୍ର ପ୍ରସ୍ତାବକୁ ଅନୁମୋଦନ କରାଯାଇଛି ।
ଆଭିମୁଖ୍ୟ
ଏହି ବୁଝାମଣାପତ୍ର ସ୍ଵାକ୍ଷର ହେଲେ ଦୁଇ ଦେଶ ମଧ୍ୟରେ ସିକ୍ୟୁରିଟି ବା ପ୍ରତିଭୂତି ନିୟନ୍ତ୍ରଣ ଏବଂ ପାରସ୍ପରିକ ସହଯୋଗ ବୃଦ୍ଧି ପାଇବ । ଭାରତ ଓ ଲକ୍ସେମ୍ବର୍ଗ ମଧ୍ୟରେ ବଜାର ପ୍ରତିଭୂତି ଓ ନିୟନ୍ତ୍ରଣ ମଧ୍ୟ ବୃଦ୍ଧି ପାଇବ ।
ପ୍ରମୁଖ ପ୍ରଭାବ
ସେବୀ ଭଳି ସିଏସଏସଏଫ ମଧ୍ୟ ଆନ୍ତର୍ଜାତିକ ପ୍ରତିଭୂତି ସଂଗଠନ କମିଶନ ସହ ଅନୁବନ୍ଧିତ ହୋଇଛି । ମାତ୍ର International Organization of Securities Commissions' Multilateral MOU ର ବୈଷୟିକ ସହାୟତାର କୌଣସି ସୁବିଧା ସୁଯୋଗ ନାହିଁ । ଏହି ପ୍ରସ୍ତାବିତ ବୁଝାମଣା ଯୋଗୁଁ ତଥ୍ୟ ବିନିମୟ ପଦ୍ଧତି ଦୁଇ ଦେଶ ମଧ୍ୟରେ ସୁଦୃଢ ହେବା ସହ ପ୍ରତିଭୂତି ଆଇନ ଓ ବିଭିନ୍ନ ବୈଷୟିକ ସହାୟତା କାର୍ଯ୍ୟକ୍ରମ ମଧ୍ୟ ସୁଗମ ହେବ । ଉଭୟ ଦେଶ ପୁଞ୍ଜିବଜାରରେ ନିଜର କାର୍ଯ୍ୟକଳାପ ବୃଦ୍ଧି ସହ ଏହାର କର୍ମଚାରୀମାନଙ୍କ ନିମନ୍ତେ ତାଲିମ କାର୍ଯ୍ୟକ୍ରମର ଆୟୋଜନ କରିପାରିବେ ।
ପୃଷ୍ଠଭୂମି
ଭାରତର ପ୍ରତିଭୂତି ବଜାରକୁ ନିୟନ୍ତ୍ରଣ କରିବା ପାଇଁ 1992ରେ ପ୍ରତିଭୂତି ଏବଂ ଭାରତୀୟ ବିନିମୟ ବୋର୍ଡ ଅଧୀନରେ ସେବୀର ପ୍ରତିଷ୍ଠା କରାଯାଇଥିଲା । ପୁଞ୍ଜି ନିବେଶକାରୀଙ୍କ ସ୍ଵାର୍ଥ ରକ୍ଷା ତଥା ପ୍ରତିଭୂତି ବଜାରର ନିୟନ୍ତ୍ରଣ ଥିଲା ସେବୀର ମୂଳ ଲକ୍ଷ୍ୟ । ସେବୀର ମୁଖ୍ୟ କାର୍ଯ୍ୟଗୁଡିକ ମଧ୍ୟରେ ପଞ୍ଜୀକରଣ, ପ୍ରତିଭୂତି ବଜାରରେ ମଧ୍ୟସ୍ଥତା କରୁଥିବା ବ୍ୟକ୍ତିମାନଙ୍କ କାର୍ଯ୍ୟକଳାପର ନିୟନ୍ତ୍ରଣ, ଜାଲ ଓ ବେଆଇନ କାର୍ଯ୍ୟକଳାପ ରୋକିବା ଅନ୍ତର୍ଭୁକ୍ତ । ଦେଶ ଓ ଦେଶ ବାହାରେ ପ୍ରତିଭୂତି ବଜାରର କାର୍ଯ୍ୟକଳାପ ଉପରେ ସେବୀ ତୀକ୍ଷଣ ନଜର ରଖିଥାଏ ।
ଲକ୍ସେମ୍ବର୍ଗର ସିଏସଏସଏଫ ପ୍ରଶାସନିକ ଓ ଆର୍ଥିକ ସ୍ଵୟଂଶାସନ କ୍ଷମତା ସହ 23 ଡିସେମ୍ବର 1998ରେ ପ୍ରତିଷ୍ଠା କରାଯାଇଥିଲା । ସମଗ୍ର ଲକ୍ସେମ୍ବର୍ଗର ବୀମା କ୍ଷେତ୍ର ବ୍ୟତୀତ ଆର୍ଥିକ ବ୍ୟାପାରକୁ ସିଏସଏସଏଫ ନିୟନ୍ତ୍ରଣ କରିଥାଏ । ଲକ୍ସେମ୍ବର୍ଗର ପ୍ରତିଭୂତି ବଜାର ଓ ଏହାର ଦେଖା ରଖା ନିମନ୍ତେ ଆଇନତଃ ସିଏସଏସଏଫର ଦାୟିତ୍ଵ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଓଡିଶା ମୁଖ୍ୟମନ୍ତ୍ରୀଙ୍କ ସହିତ ଘୂର୍ଣ୍ଣିଝଡ ପରିସ୍ଥିତି ଉପରେ ଆଲୋଚନା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡିଶାର କେତେକ ଅଞ୍ଚଳରେ ଘୂର୍ଣ୍ଣିଝଡ ପରିସ୍ଥିତି ସଂକ୍ରାନ୍ତରେ ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକଙ୍କ ସହ ଆଲୋଚନା କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଓଡିଶାର କେତେକ ଅଞ୍ଚଳରେ ଘୂର୍ଣ୍ଣିଝଡ ପରିସ୍ଥିତି ବିଷୟରେ ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ ଜୀଙ୍କ ସହିତ ଆଲୋଚନା ହୋଇଥିଲା । ଏହି ପ୍ରତିକୂଳ ପରିସ୍ଥିତିକୁ ଦୂର କରିବାରେ କେନ୍ଦ୍ର ସମସ୍ତ ପ୍ରକାର ସହାୟତା ପାଇଁ ପ୍ରତିଶ୍ରୁତି ଦେଇଛି । ସମସ୍ତଙ୍କ ସୁରକ୍ଷା ତଥା କଲ୍ୟାଣ ପାଇଁ ପ୍ରାର୍ଥନା କରୁଛି ।”
HS
(
ସହଯୋଗ ମନ୍ତ୍ରଣାଳୟ
କେନ୍ଦ୍ର ଗୃହ ତଥା ସମବାୟ ମନ୍ତ୍ରୀ ଶ୍ରୀ ଅମିତ ଶାହ ଅଗଷ୍ଟ ୬ ତାରିଖ, ରବିବାର ଦିନ ପୁଣେ ଠାରେ କେନ୍ଦ୍ରୀୟ ସମବାୟ ସମିତି ରେଜିଷ୍ଟ୍ରାର  କାର୍ଯ୍ୟାଳୟର ଡିଜିଟାଲ ପୋର୍ଟାଲର ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ "ସହକାର ସେ ସମୃଦ୍ଧି" ଦୃଷ୍ଟିକୋଣ ଉପରେ ଦୃଢ଼ ବିଶ୍ୱାସ ପ୍ରଦର୍ଶନ କରି ସମବାୟ ମନ୍ତ୍ରଣାଳୟ ଦେଶରେ ସମବାୟ ଆନ୍ଦୋଳନକୁ ସୁଦୃଢ଼ କରିବା ପାଇଁ ଅନେକ ପଦକ୍ଷେପ ଗ୍ରହଣ କରିଛି
ଏହି ପରିପ୍ରେକ୍ଷୀରେ, ସମବାୟ କ୍ଷେତ୍ରରେ ବ୍ୟବସାୟକୁ ସୁଗମ କରିବା ପାଇଁ କେନ୍ଦ୍ରୀୟ ସମବାୟ ସମିତି ରେଜିଷ୍ଟ୍ରାରଙ୍କ କାର୍ଯ୍ୟାଳୟକୁ କମ୍ପ୍ୟୁଟରୀକରଣ କରାଯାଉଛି
କେନ୍ଦ୍ରୀୟ ରେଜିଷ୍ଟ୍ରାର କାର୍ଯ୍ୟାଳୟର କମ୍ପ୍ୟୁଟରୀକରଣ କରାଯିବାର ମୁଖ୍ୟ ଉଦ୍ଦେଶ୍ୟ ଗୁଡିକ ହେଉଛି ସମ୍ପୂର୍ଣ୍ଣ କାଗଜବିହୀନ ଆବେଦନ, ବହୁ ରାଜ୍ୟ ସମବାୟ ସମିତି ନିୟମ  ଏବଂ ନିୟମାବଳୀର ସ୍ୱୟଂଚାଳିତ ଅନୁପାଳନ, ବ୍ୟବସାୟ କରିବାରେ ସହଜତା ବୃଦ୍ଧି, ଡିଜିଟାଲ୍ ଯୋଗାଯୋଗ ଏବଂ ସ୍ୱଚ୍ଛ ପ୍ରକ୍ରିୟାକରଣ
ଏହି କମ୍ପ୍ୟୁଟରୀକରଣ ପ୍ରକଳ୍ପ ନୂତନ ଏମଏସ୍ସିଏସ୍ ଗୁଡିକର ପଞ୍ଜିକରଣରେ ସହାୟକ ହେବ ଏବଂ ସେମାନଙ୍କର କାର୍ଯ୍ୟକୁ ସହଜ କରିବ
କେନ୍ଦ୍ର ଗୃହ ତଥା ସମବାୟ ମନ୍ତ୍ରୀ ଶ୍ରୀ ଅମିତ ଶାହ ଅଗଷ୍ଟ ୬ ତାରିଖ, ରବିବାର ଦିନ ପୁଣେ ଠାରେ କେନ୍ଦ୍ରୀୟ ସମବାୟ ସମିତି  କାର୍ଯ୍ୟାଳୟର ଡିଜିଟାଲ ପୋର୍ଟାଲର ଶୁଭାରମ୍ଭ କରିବେ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ "ସହକାର ସେ ସମୃଦ୍ଧି" ଦୃଷ୍ଟିକୋଣ ଉପରେ ଦୃଢ଼ ବିଶ୍ୱାସ ପ୍ରଦର୍ଶନ କରି ସମବାୟ ମନ୍ତ୍ରଣାଳୟ ଦେଶରେ ସମବାୟ ଆନ୍ଦୋଳନକୁ ସୁଦୃଢ଼ କରିବା ପାଇଁ ଅନେକ ପଦକ୍ଷେପ ଗ୍ରହଣ କରିଛି । ଏହି ଦିଗରେ ସମବାୟ କ୍ଷେତ୍ରରେ ବ୍ୟବସାୟକୁ ସୁଗମ କରିବା ପାଇଁ କେନ୍ଦ୍ରୀୟ ସମବାୟ ସମିତି ରେଜିଷ୍ଟ୍ରାରଙ୍କ କାର୍ଯ୍ୟାଳୟକୁ କମ୍ପ୍ୟୁଟରୀକରଣ କରାଯାଉଛି ।
କେନ୍ଦ୍ରୀୟ ରେଜିଷ୍ଟ୍ରାର କାର୍ଯ୍ୟାଳୟର କମ୍ପ୍ୟୁଟରୀକରଣର ମୁଖ୍ୟ ଉଦ୍ଦେଶ୍ୟ ଗୁଡ଼ିକ ହେଉଛି :
୧. ସମ୍ପୂର୍ଣ୍ଣ କାଗଜବିହୀନ ପ୍ରୟୋଗ ଏବଂ ପ୍ରକ୍ରିୟାକରଣ
୨. ବହୁ ରାଜ୍ୟ ସମବାୟ ସମିତି ନିୟମ  ଏବଂ ସଫ୍ଟୱେର୍ ମାଧ୍ୟମରେ ନିୟମାବଳୀର ସ୍ୱୟଂଚାଳିତ ଅନୁପାଳନ
୩. ବ୍ୟବସାୟ କରିବାରେ ସହଜତା ବୃଦ୍ଧି
୪. ଡିଜିଟାଲ ଯୋଗାଯୋଗ
୫. ସ୍ୱଚ୍ଛ ପ୍ରକ୍ରିୟାକରଣ
୬. ଉନ୍ନତ ବିଶ୍ଳେଷଣ ଏବଂ ଏମଆଇଏସ 
ନିମ୍ନଲିଖିତ ମଡ୍ୟୁଲ୍ ଗୁଡ଼ିକ କେନ୍ଦ୍ରୀୟ ରେଜିଷ୍ଟ୍ରାର ପୋର୍ଟାଲରେ ଅନ୍ତର୍ଭୁକ୍ତ ହେବ :
୧. ପଞ୍ଜୀକରଣ
୨. ଉପବିଧି ର ସଂଶୋଧନ
୩. ବାର୍ଷିକ ରିଟର୍ଣ୍ଣ ଫାଇଲିଂ
୪. ଅପିଲ୍
୫. ଅଡିଟ୍
୬. ନିରୀକ୍ଷଣ
୭. ତଦନ୍ତ
୮. ମଧ୍ୟସ୍ଥତା
୯. ୱାଇଣ୍ଡିଂ ଅପ୍ ଏବଂ ଲିକ୍ୟୁଡେସନ୍ 
୧୦. ଲୋକପାଳ / ଓମ୍ବୁଡ୍ସ୍ୟାନ୍
୧୧. ନିର୍ବାଚନ
ନୂଆ ପୋର୍ଟାଲରେ ଏମଏସ୍ସିଏସ୍ ଆଇନ, ୨୦୦୨ ଏବଂ ଏହାର ନିୟମରେ ନିକଟରେ ପାରିତ ହୋଇଥିବା ସଂଶୋଧନକୁ ମଧ୍ୟ ଅନ୍ତର୍ଭୁକ୍ତ କରାଯିବ । ଏହି ପୋର୍ଟାଲରେ ଇଲେକ୍ଟ୍ରୋନିକ୍ କାର୍ଯ୍ୟ ପ୍ରବାହ ମାଧ୍ୟମରେ ନିର୍ଦ୍ଦିଷ୍ଟ ସମୟ ସୀମା ମଧ୍ୟରେ ଆବେଦନ / ସେବା ଅନୁରୋଧ ଗୁଡିକର ପ୍ରକ୍ରିୟାକରଣ କରାଯିବ । ଏଥିରେ ଓଟିପି ଆଧାରିତ ଉପଭୋକ୍ତା ପଞ୍ଜୀକରଣ, ଏମଏସ୍ସିଏସ୍ ଆଇନ ଏବଂ ନିୟମପାଳନ ପାଇଁ ବୈଧତା ଯାଞ୍ଚ, ଭିଡିଓ କନଫରେନ୍ସିଂ ମାଧ୍ୟମରେ ଶୁଣାଣି, ପଞ୍ଜୀକରଣ ପ୍ରମାଣପତ୍ର ପ୍ରଦାନ ଏବଂ ଇଲେକ୍ଟ୍ରୋନିକ୍ ଯୋଗାଯୋଗର ବ୍ୟବସ୍ଥା ରହିବ । କମ୍ପ୍ୟୁଟରୀକରଣର ଏହି ପ୍ରକଳ୍ପ, ନୂତନ ଏମ୍ଏସ୍ସିଏସ୍ ଗୁଡିକର ପଞ୍ଜୀକରଣରେ ସହାୟକ ହେବ ଏବଂ ସେମାନଙ୍କ କାର୍ୟ୍ୟକୁ ସହଜ କରିବ ।
ଦେଶରେ ୧୫୫୦ରୁ ଅଧିକ ବହୁ ରାଜ୍ୟ ସମବାୟ ସମିତି  ପଞ୍ଜୀକୃତ ହୋଇଛି । ମଲ୍ଟି ଷ୍ଟେଟ୍ କୋଅପରେଟିଭ୍ ସୋସାଇଟି  ଆଇନ, ୨୦୦୨ ପରିଚାଳନା ପାଇଁ କେନ୍ଦ୍ରୀୟ ରେଜିଷ୍ଟ୍ରାରଙ୍କ କାର୍ଯ୍ୟାଳୟ ଦାୟୀ । ବହୁ ରାଜ୍ୟ ସମବାୟ ସମିତିର ସମସ୍ତ କାର୍ଯ୍ୟକଳାପକୁ ସହଜ କରିବା ଏବଂ ନୂତନ ବହୁ ରାଜ୍ୟ ସମବାୟ ସମିତି ପଞ୍ଜୀକରଣ ସମେତ ଏକ ଡିଜିଟାଲ ପାରିବେଶିକ ବ୍ୟବସ୍ଥା ସୃଷ୍ଟି କରିବା ପାଇଁ କେନ୍ଦ୍ରୀୟ ରେଜିଷ୍ଟ୍ରାର କାର୍ଯ୍ୟାଳୟକୁ କମ୍ପ୍ୟୁଟରୀକରଣ କରାଯାଉଛି ।
ନବନିର୍ମିତ କେନ୍ଦ୍ରୀୟ ରେଜିଷ୍ଟ୍ରାର କାର୍ୟ୍ୟାଳୟ ପୋର୍ଟାଲ ଡ୍ୟାସବୋର୍ଡ ନିର୍ମାଣରେ ଯୁବଗୋଷ୍ଠୀର ଅଂଶଗ୍ରହଣ ଓ ସେମାନଙ୍କର ଚିନ୍ତାଧାରାକୁ ଆମନ୍ତ୍ରଣ କରିବା ପାଇଁ ଏକ 'ହାକାଥନ୍' ପ୍ରତିଯୋଗିତାର ଆୟୋଜନ ମଧ୍ୟ କରାଯାଇଥିଲା । ଏହା ସହିତ, ନୂତନ କେନ୍ଦ୍ରୀୟ ରେଜିଷ୍ଟ୍ରାର କାର୍ଯ୍ୟାଳୟ ପୋର୍ଟାଲ ପାଇଁ ସମସ୍ତ ଜାତୀୟ ସମବାୟ ସମିତି ଗୁଡିକରୁ ଏବଂ ବହୁ ରାଜ୍ୟ ସମବାୟ ସମିତିରୁ ପରାମର୍ଶ ଓ ମତାମତ ଆହ୍ୱାନ କରା ଯାଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ଭାରତ ରତ୍ନ’ ଲତା ମଙ୍ଗେଶକର ଏବଂ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ - ଏକ ସ୍ୱତନ୍ତ୍ର ବନ୍ଧନ
ପ୍ରଧାନମନ୍ତ୍ରୀଙ୍କ ୱେବସାଇଟ୍ narendramodi.in ରେ ଲତା ମଙ୍ଗେଶକର ଜୀ ଏବଂ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ମଧ୍ୟରେ ଥିବା ବନ୍ଧନ ବିଷୟରେ ଏକ ସ୍ୱତନ୍ତ୍ର ଲେଖା ସେୟାର କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
‘ଭାରତ ରତ୍ନ' ଲତା ଦିଦି ଏବଂ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ - ଏକ ସ୍ୱତନ୍ତ୍ର ବନ୍ଧନ
https://t.co/tiSTrSm715
via NaMo App"
HP
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଫିଟ୍ ଇଣ୍ଡିଆ ଅଭିଯାନର ଦ୍ୱିତୀୟ ବର୍ଷ ପୂର୍ତ୍ତି ଅବସରରେ ୨୯ଅଗଷ୍ଟ ୨୦୨୧ରେ କ୍ରୀଡମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ଫିଟ୍ ଇଣ୍ଡିଆ ମୋବାଇଲ ଆପ୍ଲିକେସନର ଶୁଭାରମ୍ଭ କରିବେ
ମୁଖ୍ୟ ବିନ୍ଦୁ:
- ଆପ୍ଲିକେଶନ ଶୁଭାରମ୍ଭ କରାଯିବାକୁ ଥିବା ଏହି କାର୍ଯ୍ୟକ୍ରମ ଦିଲ୍ଲୀର ପ୍ରସିଦ୍ଧ ମେଜର ଧ୍ୟାନଚାନ୍ଦ ଷ୍ଟାଡିୟମରେ ଆୟୋଜିତ ହେବ ।
- ଭାରତୀୟ ହିକ ଦଳର ଅଧିନାୟକ ମନପ୍ରୀତ ସିଂହ, ପହିଲିବାନ ସଂଗ୍ରାମ ସିଂହ ଭର୍ଚୁଆଲ ମାଧ୍ୟମରେ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିବେ ।
- ଏହି ସମୟରେ ଫିଟ୍ ଇଣ୍ଡିଆ ଅଭିଯାନ “ଆଜାଦି କା ଅମୃତ ମହୋତ୍ସବ’ ଅନ୍ତର୍ଗତ ଫିଟ୍ ଇଣ୍ଡିଆ ଫ୍ରିଡମ୍ ରନ୍ ୨.୦ ମଧ୍ୟ ଆୟୋଜିତ କରାଯାଇଛି ।
ଫିଟ୍ ଇଣ୍ଡିଆ ଅଭିଯାନର ଦ୍ୱିତୀୟ ବାର୍ଷିକ ପାଳନ ଅବସରରେ ଏବଂ ଆଜାଦି କା ଅମୃତ ମହୋତ୍ସବର ଅଂଶସ୍ୱରୂପ, ଯୁବ ବ୍ୟାପାର ଏବଂ କ୍ରୀଡାମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ୨୯ ଅଗଷ୍ଟ, ୨୦୨୧ରେ ଫିଟ୍ ଇଣ୍ଡିଆ ମୋବାଇଲ ଆପ୍ଲିକେଶନ ଶୁଭାରମ୍ଭ କରିବେ ।
ଏହି କାର୍ଯ୍ୟକ୍ରମ ଦିଲ୍ଲୀର ପ୍ରସିଦ୍ଧ ମେଜର ଧ୍ୟାନଚାନ୍ଦ ନ୍ୟାସନାଲ ଷ୍ଟାଡିୟମଠାରେ ଆୟୋଜିତ ହେବ ଯେଉଁଠି ଶ୍ରୀ ଠାକୁରଙ୍କ ସହିତ ଯୁବ ବ୍ୟାପାର ଏବଂ କ୍ରୀଡା ରାଜ୍ୟ ମନ୍ତ୍ରୀ ଶ୍ରୀ ନିସିଥ୍ ପାରମାଣିକ ମଧ୍ୟ ଉପସ୍ଥିତ ରହିବେ ।
ମନ୍ତ୍ରୀ ଭର୍ଚୁଆଲ ମାଧ୍ୟମରେ ଭାରତୀୟ ହକି ଦଳର ଅଧିନାୟକ ମନପ୍ରୀତ୍ ସିଂହ, ପହିଲିବାନ ସଂଗ୍ରାମ ସିଂହ, କ୍ରୀଡା ଲେଖକ ଅୟାଜ ମେନନ, ଭାରତୀୟ ବାୟୁସେନାର କ୍ୟାପଟେନ ଏନୀ ଦିବ୍ୟା, ଜଣେ ବିଦ୍ୟାଳୟର ଛାତ୍ର, ଆଉ ଜଣେ ଗୃହିଣୀଙ୍କ ସହ ଯୋଡି ହେବେ । ଯାହାକି ଶୁଭାରମ୍ଭ ପରେ ଫିଟ୍ ଇଣ୍ଡିଆ ଆପ୍ର ବ୍ୟବହାର ପ୍ରକ୍ରିୟା ଉପରେ ଆଲୋକପାତ କରିବେ ।
ଫିଟ୍ଇଣ୍ଡିଆ ଆପ୍ ଏଣ୍ଡ୍ରୋଡ ଏବଂ ଆଇଓଏସ୍ ଉଭୟ ପ୍ଲାଟ୍ଫର୍ମରେ ଉପଲବ୍ଧ ହେବ । ଆଉ ମଧ୍ୟ ଏହା ବେସିକ୍ ସ୍ମାର୍ଟ ଫୋନରେ ଯେମିତି କାର୍ଯ୍ୟକ୍ଷମ ହୋଇପାରିବ ସେଥିପ୍ରତି ମଧ୍ୟ ଦୃଷ୍ଟି ଦିଆଯାଇଛି ।
ଏହି ସମାରୋହ ଫିଟ୍ ଇଣ୍ଡିଆର ଫେସବୁକ ପେଜରେ ପ୍ରତ୍ୟକ୍ଷ ଦେଖାଯାଇପାରିବ ଏବଂ ୨୯ ଅଗଷ୍ଟରୁ ଗୁଗୁଲ ପ୍ଲେ ଷ୍ଟୋର କିମ୍ବା ଆପ୍ପଲ ଆପ୍ ଷ୍ଟୋରରୁ ମାଗଣାରେ ଡାଉନଲେଡ କରାଯାଇପାରିବ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତକୁ ଏକ ଫିଟ୍ ଏବଂ ସୁସ୍ଥ ରାଷ୍ଟ୍ରଗଠନ କରିବାକୁ ସ୍ୱପ୍ନ ଦେଖିବା ସହିତ ୨୯ ଅଗଷ୍ଟ ୨୦୧୯ରେ ଫିଟ୍ ଇଣ୍ଡିଆ ଅଭିଯାନ ଆରମ୍ଭ କରିଥିଲେ । ଗତ ଦୁଇବର୍ଷ ମଧ୍ୟରେ ଫିଟ୍ ଇଣ୍ଡିଆ ଅଭିଯାନ, ନିଜର ବିଭିନ୍ନ ଫିଟ୍ନେସ ଅଭିଯାନରେ ଯେପରିକି ଫିଟ୍ ଇଣ୍ଡିଆ ସ୍କୁଲ ୱିକ୍, ଫିଟ୍ ଇଣ୍ଡିଆ ଫ୍ରିଡମ୍ ରନ୍, ଫିଟ୍ ଇଣ୍ଡିଆ ସାଇକ୍ଲୋଥାଁନ ମାଧ୍ୟମରେ ଦେଶର ଲକ୍ଷ ଲକ୍ଷ ଜନସାଧାରଣଙ୍କୁ ଯୋଡିବାରେ ସକ୍ଷମ ହୋଇଛି ।
ବର୍ତ୍ତମାନ ସମୟରେ ଫିଟ୍ ଇଣ୍ଡିଆ ଅଭିଯାନ, “ ଆଜାଦି କା ଅମୃତ ମହୋତ୍ସବ” ଉପଲକ୍ଷେ ଫିଟ୍ ଇଣ୍ଡିଆ ରନ୍ ୨.୦ର ମଧ୍ୟ ଆୟୋଜନ କରୁଛି । ଭାରତ ସ୍ୱାଧୀନତାର ୭୫ବର୍ଷ ପାଳନ କରିବା ଉଦ୍ଦେଶ୍ୟରେ କରାଯାଉଥିବା ଏହି କାର୍ଯ୍ୟକ୍ରମ “ଆଜାଦି କା ଅମୃତ ମହୋତ୍ସବ” ହେଉଛି ଭାରତ ସରକାରଙ୍କ ଏକ ପ୍ରୟାସ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜେଷ୍ଠ ଅଷ୍ଟମୀ ଅବସରରେ ସମସ୍ତଙ୍କୁ ବିଶେଷ ଭାବରେ କାଶ୍ମୀରୀ ପଣ୍ଡିତ ଭଉଣୀ ଏବଂ ଭାଇ ଭାଇମାନଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତଙ୍କୁ ବିଶେଷ କରି କାଶ୍ମୀରୀ ପଣ୍ଡିତ ଭଉଣୀ ଏବଂ ଭାଇମାନଙ୍କୁ ଜ୍ୟେଷ୍ଠ ଅଷ୍ଟମୀର ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଜେଷ୍ଠ ଅଷ୍ଟମୀ ଅବସରରେ ସମସ୍ତଙ୍କୁ ମୋର ଶୁଭେଚ୍ଛା, ବିଶେଷକରି ମୋର କାଶ୍ମୀରୀ ପଣ୍ଡିତ ଭଉଣୀ ଏବଂ ଭାଇମାନଙ୍କୁ । ଆମେ ସମସ୍ତଙ୍କ ମଙ୍ଗଳ ଏବଂ ସମୃଦ୍ଧତା ପାଇଁ ମାତା ଖେର୍ ଭବାନୀଙ୍କୁ ପ୍ରାର୍ଥନା କରୁଛୁ ।”
HS
(
ଜାହାଜ ଚଳାଚଳ ମନ୍ତ୍ରଣାଳୟ
ଜାହାଜରେ ଅକ୍ସିଜେନ ଓ ଅକ୍ସିଜେନ ସଂପର୍କୀତ ମାଲ ପରିବହନ ସକାଶେ ଦେଶର ସମସ୍ତ ପ୍ରମୁଖ ବନ୍ଦର ଦେୟ ଛାଡ଼ କରିବାକୁ ନିଷ୍ପତ୍ତି
ଅକ୍ସିଜେନ ସମ୍ପର୍କିତ ବର୍ଥିଂ କାର୍ଯ୍ୟକୁ ସର୍ବାଧିକ ଗୁରୁତ୍ଵ ପ୍ରଦାନ କରାଯିବ
ଦେଶରେ ଅକ୍ସିଜେନ୍ ଓ ତତ୍ ସମ୍ପର୍କିତ ଉପକରଣର ମାତ୍ରାଧିକ ଆବଶ୍ୟକତା ଦୃଷ୍ଟିରୁ କାମରାଜର ପୋର୍ଟ ଲିମିଟେଡ଼ ସମେତ ଦେଶର ପ୍ରମୁଖ ବନ୍ଦରଗୁଡ଼ିକୁ ସମସ୍ତ ଭଡ଼ା  ଛାଡ଼ କରିବା ନିମନ୍ତେ ଭାରତ ସରକାର ନିର୍ଦ୍ଦେଶ ଦେଇଛନ୍ତି । ସେହିଭଳି ଅକ୍ସିଜେନ୍ ଓ ତତ୍ ସମ୍ପର୍କିତ ଉପକରଣ ପରିବହନ କରି ନେଉଥିବା ଜାହାଜଗୁଡ଼ିକୁ ସର୍ବାଧିକ ଅଗ୍ରାଧିକାର ପ୍ରଦାନ କରିବା ନିମନ୍ତେ ସରକାର ନିର୍ଦ୍ଦେଶନାମା ଜାରି କରିଛନ୍ତି । ସେହିସବୁ ଉପକରଣ ମଧ୍ୟରେ ନିମ୍ନଲିଖିତ ସାମଗ୍ରୀ ସାମିଲ:
- ମେଡ଼ିକାଲ ଗ୍ରେଡ୍ ଅକ୍ସିଜେନ୍
- ଅକ୍ସିଜେନ୍ ଟ୍ୟାଙ୍କ
- ଅକ୍ସିଜେନ୍ ବଟଲ୍
- ଅକ୍ସିଜେନ୍ ଜେନେରେଟର
- ଅକ୍ସିଜେନ୍ କନସେନଟ୍ରେଟର
- ଅକ୍ସିଜେନ୍ ସିଲିଣ୍ଡର ଉତ୍ପାଦନ ନିମନ୍ତେ ବ୍ୟବହୃତ ପାଇବ ଏବଂ ତତ୍ ସମ୍ପର୍କିତ ଉପକରଣ
ଏହି ନିର୍ଦ୍ଦେଶନାମା ଆଗାମୀ ତିନି ମାସ ପର୍ଯ୍ୟନ୍ତ କିମ୍ବା ଅନ୍ୟାଦେଶ ପର୍ଯ୍ୟନ୍ତ ବଳବତ୍ତର ରହିବ ।
ଦେଶର ସମସ୍ତ ବନ୍ଦରର ଅଧ୍ୟକ୍ଷମାନଙ୍କୁ ବ୍ୟକ୍ତିଗତ ଭାବେ ଏଭଳି ମାଲ କାରବାର ପରିଚାଳନା କରିବା ସକାଶେ ନିର୍ଦ୍ଦେଶ ଦିଆଯାଇଛି ଯଦ୍ୱାରା ଅକ୍ସିଜେନ୍ ବହନ କରି ନେଉଥିବା ଜାହାଜଗୁଡିକ ବନ୍ଦରରେ ଅଗ୍ରାଧିକାର ଭିତ୍ତିରେ ଚଳାଚଳ, ବୋଝେଇ, ଖଲାସ କରିବା ସୁନିଶ୍ଚିତ ହୋଇପାରିବ ଏବଂ ଏହି କାର୍ଯ୍ୟ ବହିଃଶୁଳ୍କ ବିଭାଗ ଓ ଅନ୍ୟାନ୍ୟ ପ୍ରାଧିକରଣ ସଂସ୍ଥାମାନଙ୍କ ସହ ସମନ୍ୱିତ ହୋଇପାରିବ । ଏହା ଫଳରେ କ୍ଲିଅରାନ୍ସ କାର୍ଯ୍ୟ ତ୍ୱରାନ୍ୱିତ ହୋଇପାରିବ ଏବଂ ଅକ୍ସିଜେନ୍ ସମ୍ପର୍କିତ ସମସ୍ତ ମାଲ ବନ୍ଦରରୁ ତୁରନ୍ତ ପ୍ରେରଣ କରାଯାଇପାରିବ ।
ଯଦି ସେହିସବୁ ଜାହାଜଗୁଡ଼ିକ ଅକ୍ସିଜେନ୍ ସମ୍ପର୍କିତ ମାଲ ସାମଗ୍ରୀ ସହିତ ଅନ୍ୟାନ୍ୟ ମାଲ/ କଣ୍ଟେନର ବହନ କରୁଥିବେ, ସେମାନଙ୍କୁ ପ୍ରୋ- ରାଟା ଆଧାରରେ ଚାର୍ଜ ମୁକ୍ତ କରାଯିବ, ଯାହାକି ବନ୍ଦରର ସାମଗ୍ରିକ ମାଲ ଅବା କଣ୍ଟେନର ଆଧାରରେ କରାଯିବ । ଏଭଳି ଜାହାଜମାନଙ୍କୁ ଅକ୍ସିଜେନ୍ ସମ୍ପର୍କିତ ମାଲ ବହନ ନିମନ୍ତେ ସେଭଳି ସୁବିଧା ଯୋଗାଇ ଦିଆଯିବ ।
ସେହିସବୁ ଜାହାଜ, ମାଲ ଏବଂ ବନ୍ଦରରେ ପ୍ରବେଶ ଠାରୁ ବନ୍ଦର ଗେଟ୍ ସୀମା ଛାଡ଼ିବା ପର୍ଯ୍ୟନ୍ତ ଜାହାଜମାନେ ବିତାଉଥିବା ସମୟର ବିସ୍ତୃତ କାର୍ଯ୍ୟ ବନ୍ଦର, ଜାହାଜ ଚଳାଚଳ ଓ ଜଳପଥ ମନ୍ତ୍ରଣାଳୟ ମନିଟର କରିବେ ।
ଦେଶରେ ଦେଖା ଦେଇଥିବା କୋଭିଡ଼ ୧୯ର ଦ୍ୱିତୀୟ ଲହର ଜନିତ ସଂକଟକୁ ପରିଚାଳନା ନିମନ୍ତେ ଭାରତ ସରକାର ଏବେ ଗୁରୁତ୍ୱର ସହିତ ଏହି କାର୍ଯ୍ୟରେ ନିୟୋଜିତ ଅଛନ୍ତି ଏବଂ ଉପଯୁକ୍ତ ତଥା ଅଭିନବ ବ୍ୟବସ୍ଥା ଗ୍ରହଣ ମାଧ୍ୟମରେ ପରିସ୍ଥିତିର ମୁକାବିଲା ପାଇଁ ସକଳ ପ୍ରକାର ପଦକ୍ଷେପ ଗ୍ରହଣ କରୁଛନ୍ତି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଡିଜିଟାଲ୍ ମିଡିଆ କ୍ଷେତ୍ରରେ ଭାଗିଦାରୀ ବୃଦ୍ଧି ପାଇଁ ଭାରତ ଏବଂ ଭିଏତନାମ ମଧ୍ୟରେ ବୁଝାମଣା
ଉଭୟ ଦେଶ ପାଇଁ ପାରସ୍ପରିକ ସହଯୋଗରେ ଆଗକୁ ବଢିବାର ଅନେକ ସୁଯୋଗ ରହିଛି : ଶ୍ରୀ ଅନୁରାଗ ଠାକୁର
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ଠାକୁର ଆଜି ଡିଜିଟାଲ୍ ମିଡିଆ କ୍ଷେତ୍ରରେ ଭାରତ ଏବଂ ଭିଏତନାମ ମଧ୍ୟରେ ସହଯୋଗ ବୃଦ୍ଧି ପାଇଁ ଭିଏତନାମ ସରକାରଙ୍କ ସୂଚନା ଏବଂ ଯୋଗାଯୋଗ ମନ୍ତ୍ରୀ ଶ୍ରୀ ନୁଏନ ମନ୍ ହଙ୍ଗଙ୍କ ସହ ଏକ ବୁଝାମଣା ପତ୍ର ) ରେ ସ୍ୱାକ୍ଷର କରିଛନ୍ତି ।
ଡିଜିଟାଲ୍ ମିଡିଆ ଏବଂ ସୋସିଆଲ୍ ନେଟୱାର୍କ କ୍ଷେତ୍ରରେ ନୀତି ଓ ନିୟାମକ ପ୍ରତିଷ୍ଠା ଏବଂ ଦୁଇ ଦେଶର ଗଣ ଯୋଗାଯୋଗ କ୍ଷେତ୍ରର ପେଶାଦାର ଓ ଅଧିକାରୀଙ୍କ ପାଇଁ ଦକ୍ଷତା ବିକାଶ ଓ ତାଲିମ କାର୍ଯ୍ୟକ୍ରମ ପରିଚାଳନା କରିବା ତଥା ସୂଚନା ଏବଂ ଅଭିଜ୍ଞତା ଆଦାନ ପ୍ରଦାନ କରିବାରେ ଏହି ବୁଝାମଣା ସହାୟକ ହେବ ।
ଭାରତ ଏବଂ ଭିଏତନାମ ମଧ୍ୟରେ ଥିବା ସମ୍ପର୍କର ଉଷ୍ମତା ଶ୍ରୀ ଠାକୁରଙ୍କ ବାସଭବନରେ ଦୁଇ ମାନ୍ୟବର ମନ୍ତ୍ରୀଙ୍କ ମଧ୍ୟରେ ଆନ୍ତରିକ ଆଲୋଚନା ସମୟରେ ପ୍ରତିଫଳିତ ହୋଇଥିଲା । ଏହି ଅବସରରେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ କହିଛନ୍ତି ଯେ ଭାରତ ଏବଂ ଭିଏତନାମ ମଧ୍ୟରେ ଗଭୀର ସମ୍ପର୍କକୁ ଅଧିକ ସୁଦୃଢ଼ କରାଯାଇଛି ଏବଂ ନିକଟରେ ଭାରତର ମାନ୍ୟବର ରାଷ୍ଟ୍ରପତି ଓ ମାନ୍ୟବର ପ୍ରଧାନମନ୍ତ୍ରୀ ଭିଏତନାମ ଗସ୍ତରେ ଯାଇଛନ୍ତି । ଆଜିର ଏହି ବୈଠକରେ ନୂତନ ଜ୍ଞାନକୌଶଳ ଏବଂ ଆହ୍ୱାନ, ଯେପରିକି ଇନଫୋଡେମିକ୍, ଯାହା ସମସ୍ତ ଦେଶ କୋଭିଡ-୧୯ ମହାମାରୀ ସମୟରେ ମୁକାବିଲା କରୁଛନ୍ତି ସେ କ୍ଷେତ୍ରରେ ଦ୍ୱିପାକ୍ଷିକ ସହଯୋଗକୁ ନୂଆ ଢାଞ୍ଚା ଦେବ । ଶ୍ରୀ ଠାକୁର ତାଙ୍କର ଭିଏତନାମ ପ୍ରତିପକ୍ଷଙ୍କୁ ଫେବୃଅ।ରୀ ୨୦୨୧ ପରଠାରୁ ସରକାରଙ୍କ ଦ୍ୱାରା କାର୍ଯ୍ୟକାରୀ ହେଉଥିବା ଡିଜିଟାଲ ମିଡିଆ ଏଥିକ୍ସ କୋଡ୍ ବିଷୟରେ ସୂଚନା ଦେଇଛନ୍ତି ।
ଶ୍ରୀ ହଙ୍ଗ ଶ୍ରୀ ଠାକୁରଙ୍କୁ ଭିଏତନାମ ଗସ୍ତ ପାଇଁ ନିମନ୍ତ୍ରଣ କରିଥିଲେ ଏବଂ ସଫଳତାର କାହାଣୀ ପ୍ରସାର କରିବା ଓ ଲୋକଙ୍କ ମଧ୍ୟରେ ସମ୍ପର୍କକୁ ଅଧିକ ଶକ୍ତିଶାଳୀ କରିବା ପାଇଁ ଦୁଇ ରାଷ୍ଟ୍ରର ସାମାଜିକ-ଅର୍ଥନୈତିକ ବିକାଶ ବିଷୟରେ ସୂଚନା ପାଇବାକୁ ଉଭୟ ଦେଶର ସାମ୍ବାଦିକଙ୍କୁ ସକ୍ଷମ କରିବା ବିଷୟରେ ଆଲୋଚନା କରିଥିଲେ ।
ଏହି ବୈଠକରେ ପ୍ରସାର ଭାରତୀ ସିଇଓ ଶ୍ରୀ ଶଶି ଶେଖର ଭେମ୍ପତି; ପିଆଇବି ପ୍ରମୁଖ ମହାନିର୍ଦ୍ଦେଶକ ଶ୍ରୀ ଜୟଦୀପ ଭଟନାଗର, ସୂଚନା ଓ ପ୍ରସାରଣ ମନ୍ତ୍ରଣାଳୟର ଯୁଗ୍ମ ସଚିବ ଶ୍ରୀ ବିକ୍ରମ ସହାୟଙ୍କ ସମେତ ଭାରତ ଏବଂ ଭିଏତନାମର ବରିଷ୍ଠ ଅଧିକାରୀମାନେ ଯୋଗ ଦେଇଥିଲେ ।
ଚଳିତ ବର୍ଷ ଭାରତ ଏବଂ ଭିଏତନାମ ମଧ୍ୟରେ ପାଞ୍ଚବର୍ଷର “ବିସ୍ତୃତ ରଣନୀତିକ ଭାଗିଦାରୀ’ ସମାପ୍ତ ହୋଇଛି ଏବଂ ୨୦୨୨ ବର୍ଷ ଦୁଇ ଦେଶ ମଧ୍ୟରେ କୂଟନୈତିକ ସମ୍ପର୍କର ପଚାଶ ବର୍ଷ ପୂରଣ ହେବ ।
କ୍ୟାବିନେଟ
ବିଶ୍ୱ ବାଣିଜ୍ୟ ସଂଗଠନରେ ଭାରତର ସ୍ଥାୟୀ ମିଶନ, ବାଣିଜ୍ୟ ଓ ନିବେଶ ଆଇନ କେନ୍ଦ୍ର  ଓ ସେଣ୍ଟର ଫର ଟ୍ରେଡ ଆଣ୍ଡ ଇକୋନମିକ ଇଣ୍ଟେଗ୍ରେସନ  ମଧ୍ୟରେ ହୋଇଥିବା ରାଜିନାମାକୁ କ୍ୟାବିନେଟ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ବିଶ୍ୱ ବାଣିଜ୍ୟ ସଂଗଠନରେ ଭାରତର ସ୍ଥାୟୀ ମିଶନ , ଭାରତୀୟ ବିଦେଶ ବ୍ୟାପାର ସଂସ୍ଥାନର ବାଣିଜ୍ୟ ଓ ନିବେଶ ଆଇନ କେନ୍ଦ୍ର  ଓ ଦ ଗ୍ରାଜୁଏଟ ଇନଷ୍ଟିଚ୍ୟୁଟ ଅଫ ଇଣ୍ଟରନ୍ୟାସନାଲ ଆଣ୍ଡ ଡେଭେଲପମେଣ୍ଟ ଷ୍ଟଡିଜ, ଜେନେଭା ଅନ୍ତର୍ଗତ ସେଣ୍ଟର ଫର ଟ୍ରେଡ ଆଣ୍ଡ ଇକୋନମିକ ଇଣ୍ଟେଗ୍ରେସନ  ମଧ୍ୟରେ ସ୍ୱାକ୍ଷରିତ ହୋଇଥିବା ରାଜିନାମାକୁ ଅନୁମୋଦନ କରିଛନ୍ତି ।
ସୁଫଳ:
ଦ ଗ୍ରାଜୁଏଟ ଇନଷ୍ଟିଚ୍ୟୁଟ ଅଫ ଇଣ୍ଟରନ୍ୟାସନାଲ ଆଣ୍ଡ ଡେଭେଲପମେଣ୍ଟ ଷ୍ଟଡିଜ, ଜେନେଭାର ସିଟିଇଆଇ ସହିତ ହୋଇଥିବା ରାଜିନାମା ଦ୍ୱାରା ଆନ୍ତର୍ଜାତିକ ବାଣିଜ୍ୟ ଓ ନିବେଶ ଆଇନ କ୍ଷେତ୍ରରେ ସିଟିଆଇଏଲ ଓ ବାଣିଜ୍ୟ ବିଭାଗର କର୍ମଚାରୀମାନଙ୍କୁ ଗୁରୁତ୍ୱପୂର୍ଣ୍ଣ ଶୈକ୍ଷିକ ଓ ଗବେଷଣା ସୁଯୋଗ ମିଳିବ । ଏହାସହିତ ରାଜିନାମା ଅନ୍ତର୍ଗତ ବାଣିଜ୍ୟ ବିଭାଗର ଅଧିକାରୀ, ସିଟିଆଇଏଲ ଗବେଷକ ଓ ଶିକ୍ଷାବିତମାନଙ୍କୁ ନେଇ ଆନ୍ତର୍ଜାତିକ ବାଣିଜ୍ୟର ସମକାଳୀନ ପ୍ରସଙ୍ଗ ଏବଂ ଆନ୍ତର୍ଜାତିକ ବାଣିଜ୍ୟ ଓ ନିବେଶ ଆଇନରେ ଭାରତର ସ୍ଥିତି ବଜାୟ ରଖିବାକୁ ଦକ୍ଷତା ନିର୍ମାଣ କାର୍ଯ୍ୟକ୍ରମ ଆୟୋଜିତ ହେବ ।
ସିଟିଇଆଇ ସହ ରାଜିନାମା ଅନ୍ତର୍ଗତ ପ୍ରସ୍ତାବିତ ସହଭାଗିତା ମୂଳତଃ ଶୈକ୍ଷିକ ହେବ । ଏହା ଅନ୍ତର୍ଗତ ସିଟିଆଇଏଲ, ବାଣିଜ୍ୟ ବିଭାଗ ଓ ଅନ୍ୟ ସରକାରୀ ସଂସ୍ଥାର କର୍ମଚାରୀଙ୍କ ସମେତ ଭାରତର ଗବେଷକ ଓ ଶିକ୍ଷାବିତମାନେ ଦକ୍ଷତା ନିର୍ମାଣ ଓ ଗବେଷଣାଭିତ୍ତିକ କାର୍ଯ୍ୟକ୍ରମର ସୁବିଧା ପାଇପାରିବେ । ଆନ୍ତର୍ଜାତିକ ବାଣିଜ୍ୟ ଆଲୋଚନା ଓ ବିବାଦ ସମାଧାନ କ୍ଷେତ୍ରରେ ବିଭିନ୍ନ ପ୍ରସଙ୍ଗରେ ଭାରତର ସ୍ଥିତି ମଜବୁତ କରିବାରେ ଏହା ସହାୟକ ହେବ ।
ବିବରଣୀ:
ଭାରତ, ସୁଇଜରଲାଣ୍ଡ ଓ ଅନ୍ୟ ଦେଶର ଶିକ୍ଷାବିତ, ପେଶାଦାର, ଆଇନବିତ, ନୀତି ପ୍ରଣୟନକାରୀ ଓ ଛାତ୍ରଛାତ୍ରୀଙ୍କ ମଧ୍ୟରେ ସହଭାଗିତା ଦ୍ୱାରା ଆନ୍ତର୍ଜାତିକ ବାଣିଜ୍ୟ ଓ ନିବେଶ ଆଇନ ଏବଂ ସମ୍ୱନ୍ଧିତ ଆଗାମୀ ଓ ନୂଆ କ୍ଷେତ୍ରରେ ପ୍ରଯୁକ୍ତିଗତ ଓ ସୂକ୍ଷ୍ମ ବୋଧଗମ୍ୟତା ବିକଶିତ କରିବାରେ ସହାୟତା ମିଳିବ । ଏହି ରାଜିନାମା ତିନି ବର୍ଷ ପାଇଁ କାର୍ଯ୍ୟକାରୀ ରହିବ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ଆମେରିକାର ବୈଦେଶିକ ଓ ପ୍ରତିରକ୍ଷା ମନ୍ତ୍ରୀ
ଭାରତ ଗସ୍ତରେ ଆସିଥିବା ଆମେରିକାର ବୈଦେଶିକ ମନ୍ତ୍ରୀ ମାଇକେଲ ଆର. ପମ୍ପିଓ ଏବଂ ପ୍ରତିରକ୍ଷା ମନ୍ତ୍ରୀ ଡ. ମାର୍କ ଟି ଏସ୍ପର ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସାକ୍ଷାତ କରିବା ସହ ବିଭିନ୍ନ ଦ୍ୱିପାକ୍ଷିକ ଏବଂ ଆନ୍ତର୍ଜାତିକ ପ୍ରସଙ୍ଗରେ ଆଲୋଚନା କରିଛନ୍ତି ।
ସେମାନେ ଆମେରିକାର ରାଷ୍ଟ୍ରପତି ଡୋନାଲ୍ଡ ଟ୍ରମ୍ପଙ୍କର ଶୁଭେଚ୍ଛା ବାର୍ତ୍ତା ପ୍ରଧାନମନ୍ତ୍ରୀଙ୍କୁ ଏହି ଅବସରରେ ପ୍ରଦାନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ମୋଦୀ ରାଷ୍ଟ୍ରପତି ଶ୍ରୀ ଟ୍ରମ୍ପଙ୍କ 2020 ଫେବୃୟାରୀର ସଫଳ ଭାରତ ଗସ୍ତ ସଂପର୍କରେ ସ୍ମରଣ କରିବା ସହିତ ତାଙ୍କ ଶୁଭେଚ୍ଛା ବାର୍ତ୍ତାର ଉତ୍ତର ପ୍ରଦାନ କରିଛନ୍ତି ।
ଆମେରିକାର ଏହି ଦୁଇ ମନ୍ତ୍ରୀ ପ୍ରଧାନମନ୍ତ୍ରୀଙ୍କୁ ଭାରତ-ଆମେରିକା 2+2 ତୃତୀୟ ପର୍ଯ୍ୟାୟ ଆଲୋଚନା କିପରି ସଫଳ ଏବଂ ଅର୍ଥପୂର୍ଣ୍ଣ ହୋଇଛି ତାହା ଅବଗତ କରାଇଥିଲେ । ସେମାନେ ଭାରତ ସହ ଏକ ମଜଭୁତ ସଂପର୍କ ଗଢି ତୋଳିବା କ୍ଷେତ୍ରରେ ଆମେରିକା ସରକାରଙ୍କ ଆଗ୍ରହ ବିଷୟରେ ଜଣାଇଥିଲେ । ଦୁଇ ଦେଶ ଯେଉଁ ମିଳିତ ଲକ୍ଷ୍ୟ ଓ ଦୂରଦୃଷ୍ଟି ପୂରଣ ପାଇଁ ଅଙ୍ଗୀକୃତ ତାହାକୁ ହାସଲ କରିବା ପାଇଁ ଅଧିକ ତତ୍ପରତାର ସହ କାମ କରିବାକୁ ଆଗ୍ରହୀ ବୋଲି ଏହି ଦୁଇ ମନ୍ତ୍ରୀ ପ୍ରକାଶ କରିଥିଲେ ।
ଆମେରିକା ଓ ଭାରତ ମଧ୍ୟରେ ତୃତୀୟ ପର୍ଯ୍ୟାୟ 2+2 କଥାବାର୍ତ୍ତା ସଫଳତାର ସହ ଶେଷ ହୋଇଥିବାରୁ ପ୍ରଧାନମନ୍ତ୍ରୀ ଏ ନେଇ ସନ୍ତୋଷ ପ୍ରକାଶ କରିଛନ୍ତି । ନିକଟ ଅତୀତରେ ଦୁଇଦେଶ ମଧ୍ୟରେ ଦ୍ୱିପାକ୍ଷିକ ଏବଂ ଆନ୍ତର୍ଜାତିକ ପ୍ରସଙ୍ଗରେ ଯେଉଁ ରଣକୌଶଳାତ୍ମକ ଅଂଶୀଦାରୀ ଗଢି ଉଠିଛି ସେ ନେଇ ମଧ୍ୟ ପ୍ରଧାନମନ୍ତ୍ରୀ ସନ୍ତୋଷ ପ୍ରକାଶ କରିଛନ୍ତି । ସେ କହିଛନ୍ତି ଯେ ବିଶ୍ୱାସର ଦୃଢ ଭିତ୍ତିଭୂମି, ମିଳିତ ମୂଲ୍ୟବୋଧ ଏବଂ ଦୁଇ ଦେଶର ଲୋକଙ୍କ ମଧ୍ୟରେ ଦୃଢ ସଂପର୍କ ରକ୍ଷା ଦ୍ୱାରା ଏହି ସୁସଂପର୍କ ଗଢି ଉଠିଛି ।
ସୂଚନାଯୋଗ୍ୟ ଯେ ଭାରତ-ଆମେରିକା ମଧ୍ୟରେ ଯେଉଁ ମନ୍ତ୍ରୀସ୍ତରୀୟ 2+2 ଦ୍ୱିପାକ୍ଷିକ ଆଲୋଚନା ଧାରାବାହିକଭାବେ ଚାଲିଛି ତାହାର ତୃତୀୟ ବୈଠକରେ ଯୋଗଦେବା ପାଇଁ ଆମେରିକାର ବୈଦେଶିକ ଓ ପ୍ରତିରକ୍ଷା ମନ୍ତ୍ରୀ ଗସ୍ତରେ ଆସିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରୋହିତ ସରଦାନାଙ୍କ ବିୟୋଗରେ ଶୋକ ବ୍ୟକ୍ତ କଲେ ପ୍ରଧାନମନ୍ତ୍ରୀ
ସାମ୍ବାଦିକ ରୋହିତ ସରଦାନାଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ଶ୍ରୀ ମୋଦୀ କହିଛନ୍ତି:
“ରୋହିତ ସରଦାନା ଆମକୁ ଖୁବ୍ ଶୀଘ୍ର ଛାଡି ଚାଲିଯାଇଛନ୍ତି । ଭାରତର ପ୍ରଗତି ଦିଗରେ କାର୍ଯ୍ୟ କରୁଥିବା ଏବଂ ଦୟାବାନ ରୋହିତଙ୍କୁ ଲୋକ ସର୍ବଦା ସ୍ମରଣ କରିବେ । ତାଙ୍କର ଅକାଳ ବିୟୋଗ ମିଡିଆ ଜଗତରେ ଏକ ବିରାଟ ଶୂନ୍ୟସ୍ଥାନ ସୃଷ୍ଟି କରିଛି । ତାଙ୍କ ପରିବାର, ବନ୍ଧୁ ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି” ।
ରସାୟନ ଓ ସାର ମନ୍ତ୍ରଣାଳୟ
ଖରିଫ ଋତୁରେ ବାଧାମୁକ୍ତ ସାର ଯୋଗାଣ ନିମନ୍ତେ ସାର କମ୍ପାନୀଗୁଡ଼ିକ ସହିତ ଭିଡିଓ କନଫରେନ୍ସ ଜରିଆରେ କେନ୍ଦ୍ର ସାର ଓ ରସାୟନ ମନ୍ତ୍ରୀଙ୍କ ଆଲୋଚନା
• କରୋନା ସଙ୍କଟର ପ୍ରତିକୂଳ ପ୍ରଭାବ ମୁକାବିଲା ଲାଗି ସରକାରଙ୍କୁ ସହଯୋଗ କରିଥିବାରୁ ସାର ଉଦ୍ୟୋଗ ଜଗତକୁ ପ୍ରଶଂସା
• ଶ୍ରମିକ ଅଭାବ, କୁଶଳୀ ଶ୍ରମ ଶକ୍ତି ଆମଦାନୀ ଉପରେ ଥିବା କଟକଣା, ପ୍ରକଳ୍ପ ପୁନରୁଦ୍ଧାର ଓ ଇଏସଏସର କାର୍ଯ୍ୟାନ୍ୱୟନ ପାଇଁ ଯନ୍ତ୍ରାଂଶ/ସରଞ୍ଜାମ ଆମଦାନୀ ଉପରେ ଥିବା କଟକଣା ଭଳି ସାର ଉଦ୍ୟୋଗର ସମସ୍ୟା ସମାଧାନ କ୍ଷେତ୍ରରେ ସହାୟତା କରିବେ ସରକାର
ଆଗାମୀ ଖରିଫ ଋତୁରେ କୃଷକ ସମୁଦାୟକୁ ବାଧାମୁକ୍ତ ସାର ଯୋଗାଣ ସୁନିଶ୍ଚିତ କରିବା ଉଦେ୍ଦଶ୍ୟରେ କେନ୍ଦ୍ର ସାର ଓ ରସାୟନ ମନ୍ତ୍ରୀ ଶ୍ରୀ ଡି ଭି ସଦାନନ୍ଦ ଗୌଡ଼ା ଆଜି ଭିଡିଓ କନଫରେନ୍ସ ଜରିଆରେ ସାର ଉଦ୍ୟୋଗର ସମସ୍ତ ଅଂଶୀଦାରମାନଙ୍କ ସହିତ ଏକ ବୈଠକରେ ଆଲୋଚନା କରିଥିଲେ ।
କରୋନା ମହାମାରୀର ପ୍ରତିକୂଳ ପ୍ରଭାବ ମୁକାବିଲା କରିବା ଦିଗରେ ସରକାରଙ୍କୁ ସହଯୋଗ କରିବା ଲାଗି ଶ୍ରୀ ଗୌଡ଼ା ଏହି ଅବସରରେ ସାର ଉଦ୍ୟୋଗଜଗତକୁ ଧନ୍ୟବାଦ ଜଣାଇଥିଲେ । ଏହି ମହାମାରୀ ସଂକଟ ଏବଂ ତଦଜନିତ ଲକଡାଉନ କାରଣରୁ ଦେଶରେ ସାର ଉପଲବ୍ଧତା ଉପରେ ପ୍ରତିକୂଳ ପ୍ରଭାବ ପଡ଼ିଛି । ସୌଭାଗ୍ୟବଶତଃ, ଆମେ ସମସ୍ତେ ପରିସ୍ଥିତି ଠାରୁ ଊର୍ଦ୍ଧ୍ଵକୁ ଯାଇ ଆଗାମୀ ଖରିଫ ଋତୁ ପାଇଁ ଯଥେଷ୍ଟ ସାର ଉପଲବ୍ଧତା ସୁନିଶ୍ଚିତ କରିପାରିଛୁ ବୋଲି ଶ୍ରୀ ଗୌଡ଼ା କହିବା ସହିତ ନିଜର ୟୁନିଟକୁ ଚାଲୁ ରଖିବା ସକାଶେ ସାର ଉଦ୍ୟୋଗକୁ ପ୍ରଶଂସା କରିଥିଲେ ।
କେନ୍ଦ୍ର ମନ୍ତ୍ରୀ କହିଥିଲେ ଯେ ମୌସୁମୀର ଆଗମନ ସହିତ ଚାଷୀମାନେ ଖରିଫ ଋତୁ ପାଇଁ ଚାଷ କାମ ଆରମ୍ଭ କରିଦେଲେଣି । ଚଳିତ ବର୍ଷ ଭଲ ମୌସୁମୀ ବର୍ଷା ହେବାର ସମ୍ଭାବନା ରହିଛି । ତେଣୁ ଚଳିତ ବର୍ଷ ସାରର ଚାହିଦା ଅଧିକ ରହିବ ବୋଲି ସେ ଜୋର ଦେଇ କହିଥିଲେ । ପୂର୍ବ ବର୍ଷ ତୁଳନାରେ ୟୁରିଆ ଏବଂ ପି ଆଣ୍ଡ କେ ସାର ବିକ୍ରିର ଡିବିଟି ଚଳିତ ବର୍ଷ ଏପ୍ରିଲ, ମେ ଏବଂ ଜୁନ ମାସରେ ଅଧିକ ରହିଛି ।
ତେବେ ସେ କହିଥିଲେ ଯେ ଆସନ୍ତା ଖରିଫ ଋତୁରେ 170 ଲକ୍ଷ ମେଟ୍ରିକ ଟନ ୟୁରିଆର ଆବଶ୍ୟକତା ରହିବ ବୋଲି ଅନୁମାନ କରାଯାଉଛି । ଏହି ତୁଳନାରେ ଉତ୍ପାଦନ ପାଖାପାଖି 133 ଲକ୍ଷ ମେଟ୍ରିକ ଟନ ରହିବ । ଏହି ଶୂନ୍ୟତାକୁ ଆମଦାନୀ ମାଧ୍ୟମରେ ପୂରଣ କରାଯିବ । ଏଥିପାଇଁ ଦୁଇଟି ବୈଶ୍ୱିକ ଟେଣ୍ଡର ଆହ୍ୱାନ କରାଯାଇସାରିଛି ଏବଂ ବିଭାଗ ଦେଶର ଚାଷୀଙ୍କ ସାର ଆବଶ୍ୟକତା ପୂରଣ କରିବା ଲାଗି ୟୁରିଆ ଆମାଦାନୀ କରିବ ।
ଦେଶରେ ବର୍ତମାନ ସାର ଉପଲବ୍ଧତା ସନ୍ତୋଷଜନକ ରହିଥିବା ନେଇ ବିଭିନ୍ନ ରାଜ୍ୟ କୃଷି ବିଭାଗ ପକ୍ଷରୁ ସୂଚନା ଦିଆଯାଇଥିବା ଶ୍ରୀ ଗୌଡ଼ା କହିଥିଲେ । ବିଗତ 6 ବର୍ଷର ପରମ୍ପରାକୁ ବଜାୟ ରଖି ଚଳିତ ବର୍ଷ ମଧ୍ୟ ସାର ଅଭାବ ରହିବ ନାହିଁ ବୋଲି ଶ୍ରୀ ଗୌଡ଼ା ଦୃଢ଼ୋକ୍ତି ପ୍ରକାଶ କରିଥିଲେ ।
ସାର ବିଭାଗର ଅଧିକାରୀମାନଙ୍କର ପ୍ରୟାସକୁ ପ୍ରଶଂସା କରି କେନ୍ଦ୍ର ମନ୍ତ୍ରୀ କହିଥିଲେ ଯେ ସେମାନେ ଲକଡାଉନ ସମୟରେ ଦିନରାତି କାମ କରିଛନ୍ତି ଏବଂ କଂଚା ମାଲ, କର୍ମଚାରୀ ଓ ସାର ପରିବହନ କ୍ଷେତ୍ରରେ ରହିଥିବା ବାଧା ଦୂର କରିବା ଲାଗି ରାଜ୍ୟ ସରକାର, ରେଳ ମନ୍ତ୍ରଣାଳୟ ଓ ଗୃହ ମନ୍ତ୍ରଣାଳୟ ସହିତ ନିବିଡ଼ ସମନ୍ୱୟ ରକ୍ଷା କରି ପଦକ୍ଷେପ ଗ୍ରହଣ କରାଯାଇଛି ।
ସାର ସବସିଡି ସମ୍ପର୍କରେ ମତ ରଖି ଶ୍ରୀ ଗୌଡ଼ା କହିଥିଲେ ଯେ ପି ଆଣ୍ଡ କେ ସାର ପାଇଁ ପୋଷକ ଆଧାରିତ ସବସିଡି ନିର୍ଦ୍ଧାରଣ ଲାଗି ବିଭାଗ ତୁରନ୍ତ ଆବଶ୍ୟକ ଅନୁମୋଦନ ହାସଲ କରିଥିଲା । ଏହା କରାଯାଇନଥିଲେ ସବସିଡି ହିସାବକୁ ନେଇ ଅନିଶ୍ଚିତତା ରହିଥାଆନ୍ତା ଯାହା ଉତ୍ପାଦନକୁ ପ୍ରଭାବିତ କରିଥାଆନ୍ତା ।
ବିଭାଗ ନିକଟରେ ସବସିଡି ବିଲ ବିଳମ୍ବିତ ହୋଇ ପଡ଼ି ରହିବା କାରଣରୁ ସାର କମ୍ପାନୀଗୁଡ଼ିକ ସମ୍ମୁଖୀନ ହେଉଥିବା ଅସୁବିଧା ସମ୍ପର୍କରେ ସମ୍ପୂର୍ଣ୍ଣ ସଚେତନ ଥିବା ସେ କହିଥିଲେ । ଏ ସମସ୍ୟାର ସମାଧାନ ଲାଗି ଅର୍ଥମନ୍ତ୍ରଣାଳୟ ସହିତ ଆମେ କାମ କରୁଛୁ ବୋଲି ସେ କହିଥିଲେ ।
ସାର ଉଦ୍ୟୋଗଗୁଡ଼ିକ ଶ୍ରମିକ ଅଭାବ, କୁଶଳୀ ଶ୍ରମ ଶକ୍ତି ଆମଦାନୀ ଉପରେ ଥିବା କଟକଣା ଏବଂ ପୁନରୁଦ୍ଧାର ଓ ଇଏସଏସ ପ୍ରକଳ୍ପର କାର୍ଯ୍ୟାନ୍ୱୟନ ପାଇଁ ଯନ୍ତ୍ରାଂଶ/ସରଞ୍ଜାମ ଆମଦାନୀ ଉପରେ ଥିବା କଟକଣା ଭଳି ଆହ୍ୱାନର ସମ୍ମୁଖୀନ ହେଉଛନ୍ତି । ଏହାର ସମାଧାନ ଲାଗି ମଧ୍ୟ ସରକାର ସହାୟତା ଯୋଗାଇଦେବେ ବୋଲି ଶ୍ରୀ ଗୌଡ଼ା ପ୍ରତିଶ୍ରୁତି ଦେଇଥିଲେ ।
ଏହି ଆଲୋଚନାରେ ମନ୍ତ୍ରଣାଳୟର ରାଷ୍ଟ୍ରମନ୍ତ୍ରୀ ଶ୍ରୀ ମନସୁଖ ମାଣ୍ଡଭ୍ୟ, ସାର ବିଭାଗ ସଚିବ ଶ୍ରୀ ଛବିଳେନ୍ଦ୍ର ରାଉଳ, ବିଭିନ୍ନ ରାଷ୍ଟ୍ରାୟତ୍ତ ସାର ଉଦ୍ୟୋଗ ଏବଂ ସାର କମ୍ପାନୀଗୁଡ଼ିକର ବରିଷ୍ଠ ଅଧିକାରୀ ଓ ପ୍ରତିନିଧିମାନେ ଅଂଶଗ୍ରହଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମହାରାଷ୍ଟ୍ରର ଡାକ୍ତରଖାନାରେ ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଷ୍ଟ୍ରର ଅହମ୍ମଦନଗରର ଏକ ଡାକ୍ତରଖାନାରେ ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାରାଷ୍ଟ୍ରର ଅହମ୍ମଦନଗରର ଏକ ଡାକ୍ତରଖାନାରେ ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଦୁଃଖିତ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ 24 ଘଣ୍ଟା ମଧ୍ୟରେ ରେକର୍ଡ ସଂଖ୍ୟକ 28,472 ରୋଗୀ ସୁସ୍ଥ ହୋଇ ଘରକୁ ଫେରିଛନ୍ତି
• ବର୍ତ୍ତମାନ ସୁଦ୍ଧା 7.5 ଲକ୍ଷରୁ ଅଧିକ କୋଭିଡ ରୋଗୀ ସୁସ୍ଥ ହୋଇଛନ୍ତି
• 63 ପ୍ରତିଶତ ଅତିକ୍ରମ କଲା ଆରୋଗ୍ୟ ହାର
• 19 ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ଆରୋଗ୍ୟ ହାର 63.13 ପ୍ରତିଶତରୁ ଅଧିକ
ଗୋଟିଏ ଦିନରେ ସର୍ବାଧିକ 28,472 ଜଣ ରୋଗୀ ଆରୋଗ୍ୟ ହୋଇଛନ୍ତି । ଏହା ଗତ 24 ଘଣ୍ଟା ମଧ୍ୟରେ କୋଭିଡ-19 ସଂକ୍ରମଣରୁ ଆରୋଗ୍ୟ ହୋଇ ଘରକୁ ଫେରିଥିବା ସର୍ବୋଚ୍ଚ ସଂଖ୍ୟା । ଏହା ସହିତ ସମୁଦାୟ ଆରୋଗ୍ୟ ରୋଗୀଙ୍କ ସଂଖ୍ୟା 7,53,049ରେ ପହଞ୍ଚିଛି । ଏହା ସୁସ୍ଥତା ହାର 63.13%କୁ ବୃଦ୍ଧି କରିଛି ।
କ୍ରମାଗତ ଭାବରେ ବୃଦ୍ଧି ପାଇଥିବା ଆରୋଗ୍ୟ ଓ ସକ୍ରିୟଙ୍କ ସଂଖ୍ୟା  ମଧ୍ୟରେ ପାର୍ଥକ୍ୟ ସଂଖ୍ୟା 3,41,916କୁ ବୃଦ୍ଧି ପାଇଛି । ଏହି ପାର୍ଥକ୍ୟ ଧୀରେ ଧୀରେ ବୃଦ୍ଧି ପାଉଥିବା ଧାରାକୁ ଦର୍ଶାଉଛି ।
ଜାତୀୟ ସୁସ୍ଥତା ହାରରେ ଉନ୍ନତି ଆସିଥିବାବେଳେ, 19ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକ ସେମାନଙ୍କ ଆରୋଗ୍ୟ ହାର ଜାତୀୟ ହାର ତୁଳନାରେ ଅଧିକ ଥିବା ଦର୍ଶାଯାଇଛି ।
|
|
ରାଜ୍ୟ/କେନ୍ଦ୍ରଶାସିତ ଅଞ୍ଚଳ
|
|
ଆରୋଗ୍ୟ ହାର
|
|
ଦିଲ୍ଲୀ
|
|
84.83%
|
|
ଲଦାଖ 
|
|
84.31%
|
|
ତେଲଙ୍ଗାନା
|
|
78.37%
|
|
ହରିୟାଣା
|
|
76.29%
|
|
ଆଣ୍ଡାମାନ ଓ ନିକୋବର ଦୀପପୁଞ୍ଜ
|
|
75.00%
|
|
ରାଜସ୍ଥାନ
|
|
72.50%
|
|
ଗୁଜରାଟ
|
|
72.30%
|
|
ଛତିଶଗଡ
|
|
71.81%
|
|
ଆସାମ
|
|
71.05%
|
|
ଓଡିଶା
|
|
70.96%
|
|
ତାମିଲନାଡୁ
|
|
70.12%
|
|
ମଣିପୁର
|
|
69.48%
|
|
ଚଣ୍ଡିଗଡ
|
|
68.97%
|
|
ଉତ୍ତରାଖଣ୍ଡ
|
|
67.99%
|
|
ପଞ୍ଜାବ
|
|
67.86%
|
|
ମଧ୍ୟପ୍ରଦେଶ
|
|
67.47%
|
|
ଦାଦ୍ରା ଓ ନଗର ହାଭେଳି ଏବଂ ଡାମନ ଓ ଡିଉ
|
|
65.67%
|
|
ହିମାଚଳ ପ୍ରଦେଶ
|
|
64.72%
|
|
ବିହାର
|
|
63.95%
ଆରୋଗ୍ୟ ରୋଗୀଙ୍କ ସଂଖ୍ୟାରେ କ୍ରମାଗତ ବୃଦ୍ଧି ଏବଂ ସକ୍ରିୟ ଓ ସୁସ୍ଥ ରୋଗୀଙ୍କ ମଧ୍ୟରେ ବୃଦ୍ଧି ପାଉଥିବା ପାର୍ଥକ୍ୟ, କେନ୍ଦ୍ର ତଥା ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ଦ୍ଵାରା କାର୍ଯ୍ୟକାରୀ କରାଯାଇଥିବା ରଣନୀତିର ଫଳାଫଳ । ଘରକୁ ଘର ସର୍ବେକ୍ଷଣ, ଚିହ୍ନଟ, ପ୍ରଭାବଶାଳୀ ଆବଦ୍ଧାଞ୍ଚଳ ଯୋଜନା, ଅସୁରକ୍ଷିତ ଜନତାଙ୍କ ସ୍କ୍ରିନିଂ ଏବଂ ବ୍ୟାପକ ପରୀକ୍ଷଣ ମାଧ୍ୟମରେ ପ୍ରାଥମିକ ଚିହ୍ନଟ ଉପରେ ଧ୍ୟାନ ଦିଆଯାଉଛି । ତ୍ରିସ୍ତରୀୟ ସ୍ୱାସ୍ଥ୍ୟ ଭିତ୍ତିଭୂମି ଏବଂ ଉତ୍ତମ ରୂପେ କାର୍ଯ୍ୟକ୍ଷମ ହୋଇଥିବା ଷ୍ଟାଣ୍ଡାର୍ଡ ଅଫ କେୟାର ପ୍ରୋଟୋକଲ ହସ୍ପିଟାଲଗୁଡିକରେ ପ୍ରଭାବୀ ଚିକିତ୍ସା ଏବଂ ଘରୋଇ ଏକାନ୍ତବାସକୁ ସହାୟତା କରିଛି ।
ଏମ୍ସ, ନୂଆଦିଲ୍ଲୀ ସହିତ ସେଣ୍ଟର୍ସ ଅଫ ଏକ୍ସଲେନ୍ସ ଅଫ ଷ୍ଟେଟସ / ୟୁଟିସି ଆଇସିୟୁ ରୋଗୀଙ୍କ ଚିକିତ୍ସା ତଥା ଗୁରୁତ୍ଵପୂର୍ଣ ଚିକିତ୍ସାକୁ ବଢାଇ ଦେଇଛନ୍ତି, ଯାହା ଦ୍ଵାରା ଭାରତରେ ମୃତ୍ୟୁ ହାର ହ୍ରାସ ପାଇଛି । ଏମ୍ସର ଇ-ଆଇସିୟୁ କାର୍ଯ୍ୟକ୍ରମ ହେଉଛି କେନ୍ଦ୍ର-ରାଜ୍ୟ ସହଯୋଗର ଆଉ ଏକ ଉପାୟ ଯାହା ମୃତ୍ୟୁହାର ହ୍ରାସ କରିବାକୁ ଲକ୍ଷ୍ୟ ରଖିଛି । ସପ୍ତାହରେ ଦୁଇଥର ଆୟୋଜିତ ଏହି ଟେଲି-ପରାମର୍ଶ ଅଧିବେଶନଗୁଡ଼ିକ ଆଇସିୟୁ ରୋଗୀଙ୍କ ଚିକିତ୍ସା ପରିଚାଳନାରେ ଡୋମେନ ବିଶେଷଜ୍ଞଙ୍କ ସହଭାଗୀ ଅଭିଜ୍ଞତା ଏବଂ ବୈଷୟିକ ପରାମର୍ଶ ମାଧ୍ୟମରେ ରାଜ୍ୟଗୁଡିକର ବଡ କୋଭିଡ-19 ଡାକ୍ତରଖାନାଗୁଡ଼ିକୁ ପରାମର୍ଶ ଦେଇଛନ୍ତି ଏବଂ ସମର୍ଥନ କରିଛନ୍ତି । ସ୍ୱାସ୍ଥ୍ୟସେବା କର୍ମଚାରୀଙ୍କ ଉତ୍ସର୍ଗୀକୃତ ପ୍ରୟାସ ଦ୍ୱାରା ମୃତ୍ୟୁହାର କ୍ରମାଗତ ଭାବରେ ହ୍ରାସ ପାଉଛି, ଯାହା ବର୍ତ୍ତମାନ 2.41%ରେ ରହିଛି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf